KOMISIJOS REGLAMENTAS (EB) Nr. 240/2005
2005 m. vasario 11 d.
panaikinantis Reglamentus (EB) Nr. 2294/2000 ir (EB) Nr. 1369/2002 pieno ir pieno produktų sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 31 straipsnio 10 dalies trečią įtrauką ir 31 straipsnio 14 dalį,
kadangi:
(1)
Reglamento (EB) Nr. 1255/1999 31 straipsnio 10 dalies trečioje įtraukoje nurodoma, kad tais atvejais, kai taikoma diferencijuota grąžinamoji išmoka, ji išmokama, kai pateikiamas įrodymas, jog produktai pasiekė licencijoje nurodytą paskirties vietą arba kitą paskirties vietą, dėl kurios buvo nustatyta išmoka. Šiai taisyklei gali būti daromos išimtys, jei nustatomos lygiavertes garantijas numatančios sąlygos.
(2)
Tokios išimtys buvo numatytos 2000 m. spalio 16 d. Komisijos reglamentu (EB) Nr. 2294/2000, leidžiančiu nukrypti nuo Tarybos reglamento (EB) Nr. 1255/1999 dėl bendro pieno ir pieno produktų rinkos organizavimo 31 straipsnio 10 dalyje numatyto atvykimo į paskirties vietą įrodymo pateikimo dėl diferencijuotų grąžinamųjų išmokų ir nustatančiu išsamias mažiausio eksporto grąžinamosios išmokos dydžio taikymo tam tikriems pieno produktams taisykles (2) ir 2002 m. liepos 26 d. Komisijos reglamentu (EB) Nr. 1369/2002, nukrypstančiu nuo Tarybos reglamento (EB) Nr. 1255/1999 31 straipsnio 10 dalies nuostatų dėl paskirties vietos pasiekimo įrodymo diferencijuotų grąžinamųjų išmokų atveju ir nustatančiu išsamias tam tikrų pieno produktų mažiausio eksporto grąžinamųjų išmokų dydžio taikymo taisykles (3).
(3)
2004 m. vasario 26 d. Komisijos reglamentas (EB) Nr. 351/2004, nustatantis eksporto grąžinamąsias išmokas pieno ir pieno produktų rinkoje (4) nuo 2004 m. vasario 27 d. įvedė pagal paskirties vietą diferencijuotas grąžinamąsias išmokas visiems pieno produktams. Nuo tos pačios datos įsigaliojo 2004 m. kovo 19 d. Komisijos reglamentu (EB) Nr. 519/2004, leidžiančiu nukrypti nuo Reglamento (EB) Nr. 800/1999, nustatančio bendrąsias išsamias eksporto grąžinamųjų išmokų sistemos taikymo žemės ūkio produktams taisykles (5) priimtos nuostatos dėl atliktų muitinės formalumų importui į trečiąsias šalis įrodymo.
(4)
Komisijos reglamentams (EB) Nr. 2294/2000 ir (EB) 1369/2002 nebetekus galiojimo prasmės, juos reikėtų panaikinti.
(5)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentai (EB) Nr. 2294/2000 ir (EB) Nr. 1369/2002 panaikinami.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. vasario 11 d.